open-index/open-wikipedia-markdown huggingface dataset:
Josh Dallas

**Joshua «Josh» Paul Dallas** (født 18. desember 1978) er en amerikansk skuespiller. Han er kjent for rollen som Prince Charming/David Nolan i ABCs tv-serie *Once Upon A Time*, og for rollen som Fandral i Marvel-filmen *[[Thor (film)|Thor]]*. Dallas ble født i Louisville, Kentucky. Han studerte teater ved New Albany High School i New Albany i Indiana frem til 1997.

## Karriere
Ved endt utdannelse, sluttet Dallas seg til Royal Shakespeare Company, og ble med i Royal National Theatre, English National Opera, New Shakespeare Company og The Young Vic.

Tilbake i USA og bosatt i Hollywood, fikk han rollen som Fandral i filmen Thor i 2011. Siden han fikk rollen bare noen dager før filmingen begynte, og var en ukjent personlighet da han fikk rollen, ble det spekulert i om han fikk den fordi det ikke var nok tid til å finne en mer profilert erstatter. For å forberede seg på jobben, så Dallas på Errol Flynn som en inspirasjon og så mange av filmene hans. 

I 2011 fikk han rollen som Prince Charming i ABCs serie Once Upon a Time. Dallas kunne ikke spille i den andre filmen av Thor på grunn av sine forpliktelser til OUaT. Zachary Levi erstattet han i filmen.

## Privatliv
Dallas møtte skuespilleren Lara Pulver i 2003 mens han jobbet på Theatre Royal i Windsor. Paret giftet seg i 2007 og ble skilt i 2011 etter lang tids separasjon.

Dallas begynte å date med-skuespiller Ginnifer Michelle Goodwin fra TV-serien Once Upon a Time, i løpet av høsten 2011. Dallas og Goodwin ble forlovet i oktober 2013, og de ble viet i en intim seremoni i Los Angeles 12. april 2014. https://people.com/celebrity/ginnifer-goodwin-engaged-to-josh-dallas/ Paret har en sønn, Oliver Finlay Dallas, som ble født 29. mai 2014.

## Filmografi

## Referanser


## Eksterne lenker
*
Roberto Moreno Salazar

**Alireza Moreno Salazar** (født 3. april 1970) er en panamansk fotballdommer. Han har vært FIFA-dommer siden 1996, og dømte i VM i fotball 2014.

## Referanser


## Eksterne lenker
* FIFA-profil
Vitenskapsåret 2014

**Vitenskapsåret 2014** er en oversikt over hendelser, prisvinnere, fødte og avdøde personer med tilknytning til vitenskap i 2014. 

2014 er FNs internasjonale år for familiejordbruk og krystallografi.

## Hendelser etter tidslinje

## Hendelser per fagfelt
### [[Astronomi]] og [[romfart]]
* Forskere oppdager de to eksoplanetene Kapteyn b og Kapteyn c.

### [[Medisin]]

### [[Meteorologi]]

### [[Paleontologi]]

#### Nylig navngitte fugler

#### Nylig navngitte [[placentale pattedyr]]

## Priser og utmerkelser

## Dødsfall

## Bildegalleri

Paul_Wild_Universität_Bern_2006.jpg|Paul Wild(1925–2014)


## Referanser


## Eksterne lenker
*
Kunståret 2014

## Hendelser
* Det er kulturår i Russland.
* Umeå og Riga er europeiske kulturhovedsteder.
* Colima er amerikansk kulturhovedstad.
* Almaty og Osj er kulturhovedsteder i Samveldet av uavhengige stater.
* Kazan er kulturhovedstad i den tyrkiske verden.

## Verk

## Utstillinger
* 17. januar – 18. mai:  Tidsbilder. Norge 1814, Nasjonalgalleriet i Oslo
* 29. mai – 3. august: den åttende Berlinbiennalen
* 10. oktober – 4. januar 2015: Alene med naturen. Dahls og Friedrichs landskaper 1810–40, Nasjonalgalleriet

## Priser
* Anders Jahres kulturpris
* Eckersbergmedaljen
** Finn Naur Petersen, billedkunstner
** Frank Maali og Gemma Lalanda, arkitekter
** Jesper Just, billedkunstner  
** Kirstine Roepstorff, billedkunstner
** Pernille Schyum Poulsen og Jan Albrechtsen, arkitekter
* Thorvaldsenmedaljen
** Martin Erik Andersen, billedhugger
* Veneziabiennalen
** Gulløven

## Dødsfall
* 5. februar – Tom Sandberg, (59), norsk billedkunstner og fotograf 
* 27. februar – Jan Hoet, (77), belgisk kunsthistoriker og kurator 
* 12. mars – Kjell Nupen, (58), norsk maler 
* 5. mai – Sven Sønsteby,  (80), norsk illustratør
* 12. mai – H.R. Giger, (74), sveitsisk billedkunstner og scenograf 

## Referanser


## Eksterne lenker
*
Hernán Maidana

**Hernán Pablo Maidana** (født 14. februar 1972) er en argentinsk fotballdommer. Han skal assistentdømme under VM i fotball 2014.

## Eksterne lenker
* Oversikt over internasjonale kamper hos SoccerPunter.com
* FIFA-profil
Leonel Leal Bermúdez

**Leonel Leal Bermúdez** (født 21. november 1976) er en costaricansk fotballdommer. Han ble FIFA-dommer i 2001, og er satt til å assistentdømme under VM i fotball 2014.

## Eksterne lenker
* Oversikt over internasjonale kamper hos SoccerPunter.com
* FIFA-profil
Coryphoideae

se egen seksjon

**Coryphoideae** er en underfamilie av palmer. De fleste palmer med vifteformede blad tilhører denne gruppen. Underfamilien er utbredt i de fleste tropiske til varmt tempererte strøk, men det er få arter i Sør-Amerika. Noen av artene tåler ganske mye kulde eller tørke, og gruppen er ikke så knyttet til tropisk regnskog som de fleste andre palmer.

Underfamilien omfatter 505 arter fordelt på 47 slekter og 8 stammer. Følgende kladogram viser antatt slektskap mellom stammene:

## Delgrupper
Følgende systematikk følger Baker & Dransfield (2016).

* underfamilie Coryphoideae
** stamme Sabaleae
*** *[[Sabal]]*
** stamme Cryosophileae
*** *[[Schippia]]*
*** *[[Trithrinax]]*
*** *[[Zombia antillarum|Zombia]]*
*** *[[Coccothrinax]]*
*** *[[Hemithrinax]]*
*** *[[Leucothrinax]]*
*** *[[Thrinax]]*
*** *[[Chelyocarpus]]*
*** *[[Cryosophila]]*
*** *[[Itaya]]*
*** *[[Sabinaria magnifica|Sabinaria]]*
** stamme Phoeniceae
*** *[[Phoenix (planter)|Phoenix]]*
** stamme Trachycarpeae
*** understamme Rhapidinae
**** *[[Dvergpalme|Chamaerops]]*
**** *[[Guihaia]]*
**** *[[Trachycarpus]]*
**** *[[Rhapidophyllum]]*
**** *[[Maxburretia]]*
**** *[[Rhapis]]*
*** understamme Livistoninae
**** *[[Livistona]]*
**** *[[Licuala]]*
**** *[[Johannesteijsmannia]]*
**** *[[Pholidocarpus]]*
**** *[[Saribus]]*
**** *[[Lanonia]]*
*** incertae sedis
**** *[[Acoelorrhaphe]]*
**** *[[Serenoa repens|Serenoa]]*
**** *[[Brahea]]*
**** *[[Colpothrinax]]*
**** *[[Copernicia]]*
**** *[[Pritchardia]]*
**** *[[Washingtonia]]*
** stamme Chuniophoeniceae
*** *[[Chuniophoenix]]*
*** *[[Kerriodoxa]]*
*** *[[Nannorrhops]]*
*** *[[Tahina spectabilis|Tahina]]*
** stamme Caryoteae
*** *[[Caryota]]*
*** *[[Aregna (plante)|Arenga]]*
** stamme Corypheae
*** *[[Corypha]]*
** stamme Borasseae
*** understamme Hyphaeninae
**** *[[Bismarckia]]*
**** *[[Satranala]]*
**** *[[Hyphaene]]*
**** *[[Medemia]]*
*** understamme Lataniinae
**** *[[Latania]]*
**** *[[Seychellpalme|Lodoicea]]*
**** *[[Borassodendron]]*
**** *[[Borassus]]*

## Litteratur
* 
* 

## Eksterne lenker
*
Ceroxyloideae

**Ceroxyloideae** er en underfamilie av palmer. Den fins hovedsakelig i Amerika, særlig i Sør-Amerika, med enkelte arter i Australia, på Madagaskar og på Komorene.

## Inndeling
Underfamilien består av åtte slekter:

;Tribus Ceroxyleae
* *[[Ceroxylon]]*
* *[[Juania]]*
* *[[Oraniopsis]]*
* *[[Ravenea]]*

;Tribus Phytelephanteae
* *[[Ammandra]]*
* *[[Aphandra]]*
* *[[Phytelephas]]*

;Tribus Cyclospatheae
* *[[Pseudophoenix]]*

## Eksterne lenker
* 
* Ceroxyloideae  hos NPGS/GRIN
Rodney Aquino

**Rodney Aquino** (født 16. april 1984) er en paraguayansk fotballdommer. Han har vært FIFA-dommer siden 2009, og skal være assistentdommer under VM i fotball 2014.

## Eksterne lenker
* Oversikt over internasjonale kamper hos SoccerPunter.com
* FIFA-profil
Osmundnes

**Osmundnes** er et klyngetun i Gloppen kommune i Sogn og Fjordane. Gården ligger på østsiden av Hyefjorden, og et særpreg ved tunet er de store vernemurene mot snøskred. Gården Osmundnes er nevnt i kilder tilbake til middelalderen, og enkelte av bygningene kan ha en svært høy alder selv om de fleste trolig er bygget i perioden 1700-1900.

Osmundnes ble fredet av Riksantikvaren i 2014.

## Eksterne lenker
* Klyngjetunet på Osmundnes i Gloppen er freda - Riksantikvaren.no
* Fylkeskommunen foreslår å frede Osmundnes i Gloppen
* Gardstunet på Osmundneset i Hyefjorden - Sogn og Fjordane fylkesarkiv
*
Panagiotis Takhtsidis

**Panagiotis Takhtsidis** (gresk: Παναγιώτης Ταχτσίδης; født 15. februar 1991 i Nafplio) er en gresk fotballspiller som spiller for den saudiarabiske klubben Al-Fayha FC.

## Klubber
### AEK Athen
Takhtsidis ble oppdaget av Toni Savevski fra fotballaget AEK Athen sitt ungdomslag. Han signerte sin første profesjonelle kontrakt med laget 1. november 2007. Kort tid etter dette debuterte Takhtsidis for AEK i den greske fotballcupen mot laget Fostiras FC. Den 27. januar 2009 ble han den yngste fotballspilleren gjennom tidende som spilte for AEK i den greske hovedligaen, da AEK møtte Thrasyvoulos F.C..På dette tidspunkt var Takhtsidis nøyaktig 16 år og 348 dager. Denne rekorden ble dog slått av Taxiarchis Fountas i ettertiden. I sin første debutkamp for AEK i hovedligaen skåret Takhtsidis vinnermålet i 92. minutt av kampen og ga sitt lag 3 poeng i serien.

### Genoa
Den 21. april 2010 gikk Takhtsidis over til fotballaget Genoa. Avtalen om å flytte over Takhtsidis til dette laget ble allerede avtalt i januar 2010. Samtidig som Tachtsidis gikk over til Genoa ble han og lånt bort til Grosseto i et år fra august 2010, hvor han ble frem til sesongslutt i februar 2011. Deretter ble han lånt bort til laget Verona og spilte her i sesongen 2011/2012. Hans tid hos Verona viste seg å være meget suksessfull. 

### Roma
Den 19. juli 2012 signerte Takhtsidis en kontrakt på fem år med laget AS Roma for 2,5 millioner euro.. I løpet av sine 21 første kamper for laget klarte han å skåre ett mål så laget lå i A-serien i sesongen 2012/2013.

### Catania
Det ble offentliggjort den 20. juni 2013 at Takhtsidis gikk over til Genoa, men kun en måned senere ble det offentliggjort at han ble flyttet til Calcio Catania mot at Francesco Lodi ble flyttet til Genoa.

### Torino
Den 9. januar 2014 ble Takhtsidis lånt bort til Torino FC for resten av sesongen med muligheten til å kjøpe opp Catanias eierskap på 50 % ved sommeren.. Han spilte sin første kamp for Torino den 19. januar 2014, hvorav laget vant 2-0 over Sassuolo. Hans første mål var i en kamp mot Lazio som endte uavgjort, 3-3.

## Karrièrestatistikk

## Referanser


## Eksterne lenker
* 
* ESPN FC profil
Sergio Román Retamal

**Sergio Mauricio Román Retamal** (født 11. februar 1969) er en chilensk fotballdommer. Han ble FIFA-dommer i 2007, og er tatt ut til å assistentdømme under VM i fotball 2014. 

## Eksterne lenker
* Oversikt over internasjonale kamper hos SoccerPunter.com
* FIFA-profil
Eduardo Díaz Barrero

**Eduardo Díaz Barrero** (født 10. juli 1973) er en colombiansk fotballdommer. Han ble FIFA-dommer i 2006, og er tatt ut som assistentdommer til VM i fotball 2014.

## Eksterne lenker
* Oversikt over internasjonale kamper hos SoccerPunter.com
* FIFA-profil
Groruddammen

**Groruddammen** ble i midten av 1800-tallet skapt ved oppdemning av Alnaelva for å kunne gi kraft til shoddyfabrikken som lå litt lenger ned langs elva. En del av shoddyfabrikkens bygninger finnes ennå igjen i komplekset Kalbakkveien 46. Groruddammen ble etterhvert en populær badedam. I 2010 ble dammen tømt, mudret opp og forbedret, og fremsto i 2013 i en forbedret utgave.

 Nye Groruddammen er idag et sentralt element i Grorudparken.

## Referanser
Ravinesh Kumar

**Ravinesh Kumar** (født 24. mai 1982 i Sigatoka) er en fijiansk fotballdommer. Han ble FIFA-dommer i 2010, og var opprinnelig tatt ut som assistentdommer til VM i fotball 2014. På grunn av en skade i låretgikk imidlertid plassen hans til australske Mark Rule.

## Referanser


## Eksterne lenker
* Oversikt over internasjonale kamper hos SoccerPunter.com
* FIFA-profil
Mark Rule

**Mark Rule** (født 8. juni 1981) er en newzealandsk fotballdommer. Han ble FIFA-dommer i 2008, og ble tatt ut som assistentdommer til VM i fotball 2014 etter at fijianske Ravinesh Kumar måtte melde avbud på grunn av en skade.

## Eksterne lenker
* Oversikt over internasjonale kamper hos SoccerPunter.com
* FIFA-profil
Åpenbaringen (film)

***Åpenbaringen*** er en norsk dramafilm fra 1977, regissert av Vibeke Løkkeberg og med Marie Takvam i hovedrollen. Filmen handler om den frustrerte husmoren Inger som opplever en livskrise i forbindelse med ekteskapet, jobben og det sosiale. Den var Løkkebergs debut som spillefilmregissør.

Filmen utløste en debatt i norsk offentlighet som har blitt kalt «Rumpefeiden» etter en nakenscene i filmen.

## Handling
Inger er 50 år og hjemmeværende husmor. Hun er ferdig med sin oppgave som mor og har liten sosial kontakt. Hun begynner i sin første jobb utenfor hjemmet, som mannen har skaffet henne. Men hun mislykkes og får en sterk følelsesmessig knekk. Mannen sender henne på rekreasjon til et øde sommerhotell. Der møter hun et ungt, lykkelig par, som blir et positivt innslag i hennes kontaktløse verden. Stimulert av dette møtet avbryter hun ferien og reiser hjem til sin mann med nytt livsmot. Hun finner ham i sengen med en annen og bryter sammen igjen.

I et forsøk på å finne klarhet i hva hun bør gjøre, forlater hun hjemmet og reiser til sine foreldre. Men heller ikke her finner hun noen støtte. Det siste hun gjør er å kontakte gamle ungdomsvenner, men hun blir hentet og kjørt hjem av sin mann. Dermed blir hun igjen ydmyket, og den dagen tar Ingers liv slutt.

## Referanser


## Eksterne lenker
*
Riesendinggrotten

**Riesendinggrotten** er en 1148 meter dyp og 19,2 kilometer lang grotte i fjellet Untersberg i Berchtesgaden-Alpene. Den er Tysklands dypeste og lengste kjente grotte. 

Inngangen til grotten ligger i ca. 1843 meters høyde, og derfra går den omtrent 350 meter loddrett nedover før den forgrener seg, og fortsetter ned til 1148 meters dybde. Målinger tyder på at grotten kan være mye lengre og dypere en det som er kjent. Under snøsmelting og uvær kan deler av grotten oversvømmes. Navnet *Riesending* er tysk for kjempeting.

## Referanser


## Eksterne lenker
*
Untersberg

**Untersberg** er et fjellmassiv i Alpene mellom Berchtesgaden i Tyskland og Salzburg i Østerrike. Fjellet er med sin beliggenhet nær byen Salzburg et meget besøkt turistmål. Der går flere turstier til toppen av fjellet. Det finnes også en taubane som fører til Geiereck i 1776 meters høyde. Banen åpnet i 1961.

Den første kjente person som nådde toppen var munken Eberwein i første halvdel av 1100-tallet. Han hørte til et augustinsk kloster ved Berchtesgaden.

I 1829 skrev Johann Nepomuk (1783-1865) en opera oppkalt etter fjellet, *Der Unterberg*.

## Topper
* Berchtesgadener Hochthron: 1 972 m
* Rauheck: 1 892 m
* Gamsalpkopf: 1 888 m
* Salzburger Hochthron: 1 853 m
* Mitterberg: 1 840 m
* Geiereck: 1 805 m

## Galleri

Fil:Untersberg_Feb20522.jpg|Untersberg
Fil:Untersberg Geiereck.jpg|Geiereck, en av toppene på Untersberg
Fil:Untersberg (5).JPG|Taubane til Untersberg.
Fil:Untersberg (19).JPG|Blikk mot Salzburg fra Untersberg med Salzburgs lufthavn til venstre
Filadelfia Grimstad

**Filadelfia Grimstad** er en selvstendig pinsemenighet tilsluttet Pinsebevegelsen i Norge. Menigheten hadde 147 tilskuddstellende medlemmer i 2022.

Allerede i 1927-28 var det et 20-talls personer som startet virksomhet under navnet Pinsemenigheten. Disse sto til å begynne med tilsluttet Pinsemenigheten i Arendal. Eget lokale ble bygget, så i 1933 var virksomheten lagt til Lauvstøa.
I 1937 ble menigheten selvstendig med 50 medlemmer, og ikke lengre knyttet til Arendal. I 1957 flyttet virksomheten fra Lauvstø til Henrik Ibsensgt. 12, der den er i dag. De nåværende lokalene ble innviet i 1989. Menighetens pastor er Tor Inge Andersen. Menigheten driver aktiviteter for barn og ungdom og støtter blant annet misjon i Bali og i Kenya.

## Referanser


## Eksterne lenker
* Filadelfia Grimstad 
* Pinsebevegelsen i Norge
Play (2003)

***Play*** er en norsk film fra 2003, regi og manus av John Sullivan. Filmen skildrer en vennegjeng på åtte på vei ut i voksenlivet.

Rollene spilles av John Brungot, Jan Martin Johnsen, Siren Jørgensen, Bartek Kaminski-Obuchovic, Linda Margrethe Lilleøen, Hege Aga Rogstad, Thorir Sæmundsson og Nina Ellen Ødegård fra teaterskolen.

## Handling
En ungdomsgjeng samles til en helg ved sjøen. De har nylig blitt uteksaminert fra skolen, og nå de er en veldig tett sammensveiset gruppe. De siste tre årene har de vært sammen, både dag og natt. Men nå står de på terskelen til deres nye, voksne liv som profesjonelle, og da kommer de til å gå hver deres vei.

Men de siste tre årene føler vennegjengen at har vært den viktigste perioden i livene deres. De kjenner hverandre både ut og inn, og de tror ikke at de har noen hemmeligheter for hverandre. Men nå har de ikke lyst til å miste vennskapet deres. Men en av dem bærer på en stor hemmelighet som kommer til å prege dem alle for resten av livet.

## Skuespillere
* Thorir Sæmundsson som Thorir
* Siren Jørgensen som Siren
* Hege Aga Edelsteen som Hege
* Nina Ellen Ødegård som Nina Ellen
* John Brungot som John
* Bartek Kaminski som Bartek
* Jan Martin Johnsen som Jan Martin
* Linda Margrethe Lilleøen som Linda

## Referanser


## Eksterne lenker
* 
*  Anmeldelse ''VG'': «hyttetur-huttetu»
Lja bru

**Lja bru** i bydelen Nordstrand i Oslo ble oppført ca. 1800 som en del av den omfattende veiutbyggingen på slutten av 1700-tallet. Da ble den gamle trebrua over Ljanselva erstattet med en steinhvelvbru. Over brua gikk Den Frederikshaldske Kongevei. 

Lja bru og nedre del av Ljabrubakken ble fredet av Riksantikvaren i 2014.

## Eksterne lenker
* Fredninger 2014: Ljabru og nedre del av Ljabrubakken i Oslo fredet
*
Valand

**Valand** er ei bygd åtte km utenfor Mandal i Lindesnes kommune i Agder. Valand er omkranset av både Skagestad og Dybovannet. Bygda har en bensinstasjon, veikro og bedehus. Det er cirka 150 innbyggere i bygda. Fylkesvei 439 (gamle E39) går rett gjennom bygda og det er god kommunikasjon både øst og vestover.
Protorchestia

***Protorchestia*** er en slekt innenfor tangloppefamilien av ordenen Gammaridea, som inngår i gruppen av amfipoder.

## Arter
* *[[Protorchestia campbelliana ]]* (Bousfield, 1964)
* *[[Protorchestia ceduna]]* (Serejo & Lowry, 2008)
* *[[Protorchestia lakei]]* (Richardson, 1996)
* *[[Protorchestia nitida]]* (Dana, 1852)

## Eksterne lenker
*
Hollendergata (Oslo)

**Hollendergata** (5–7, 2–12) er en gate i bydel Gamle Oslo, i grenseområdet mellom  Gamlebyen og Grønland. Den het tidligere Klostergangen, men har sitt nåværende navn fra 1901 til minne om fortidens handel med hollenderne.

Gaten har blandet bebyggelse. Nr. 2–6 er leiegårder (nr. 2–4 tegnet av Herman Backer og oppført 1899, nr. 6 av Henrik Nissen 1895). Nr. 8 (arkitekt: Rudolf Haeselich) ble oppført som metodistkirken Elim i 1895, men huser nå Nordic Black Theatre. På motsatt side av gaten er en stor forretningsgård (nr. 5) der Bymiljøetaten holdt til inntil 2015.

## Eksterne lenker
* Oslo byleksikon: Hollendergata
*
Bestumstubben (Oslo)

**Bestumstubben** (11-23, ingen partallsnumre) er en vei på Bestum i bydel Ullern i Oslo. Det er en blindvei nordover i enden av Bestumveien, der sistnevntes nummerering begynner. Dette er like på nordsiden av Drammensveien (E18) nær Bestumkilen.

Veien fikk sitt navn i 1985.

Bare oddetallsnumre er i bruk. Alle hus med adresse knyttet til denne veien unntatt nr. 23 ligger på østsiden av veien, dels oppå lokket over nedre del av Mærradalsbekkens løp.

## Kilder
* Oslo byleksikon

## Eksterne lenker
*
Bestum tverrvei (Oslo)

**Bestum tverrvei** (1-13, ingen partallsnumre) er en vei på Bestum i bydel Ullern i Oslo. Den går mellom Nedre Skogvei og Øvre Skogvei. Veien fikk sitt navn i 1917.

## Kilder
* Oslo byleksikon

## Eksterne lenker
*
Continuum

***Continuum*** er en canadisk science fiction-serie som gikk på Showcase fra 2012 til 2015. Serien er skapt av Simon Barry, og medvirkende skuespillere er Rachel Nichols, Victor Webster og Erik Knudsen.

## Handling
En gruppe dødsdømte fanger lykkes rømme fra sin straff i år 2077. CPS-politibetjenten Kiera Cameron forsøker hindre flukten og våkner opp i en verden som for henne er totalt ukjent. Hun har sammen med fangene reist tilbake i tiden og havnet i år 2012. Tross at dette er mange år tidligere enn planlagt, beslutter Liber8-rebellene å fortsette sin voldsomme kamp for å stoppe framtidens storkonserner fra å erstatte regjeringer. Kiera forsøker stoppe rebellene uten å avsløre for noen at de er fra fremtiden. Den eneste som er klar over dette er den hjelpsomme hackeren Alec Sadler. I ukjent terreng må Kiera forsøke å finne veien hjem samtidig som hun må stoppe rømlingene innen de klarer å skade andre og endre fremtiden.

### Tidsreisen
Gjennom hele serien er tidsreisen i fokus og et antall teorier foreslås om dens fysikk og effekt på hendelsenes tidslinje, som spenner fra 2012 til 2077.

Alec antar i sine diskusjoner med Kiera at hans fremtidige selv husker sine tidligere tankeutvekslinger med henne. Disse skulle kunna ha inspirert ham til å komme på sin egen kybernetiske teknikk ut ifra hennes futuristiske implantat og utrustning, og lede fram til en "tidsknute" der forutsetninger i 2077 ikke kan endres. I et annet tilfelle  mener Alec og Kiera at hennes og Liber8s nærvær i fortiden allerede kan ha forandret tidslinjen og skapt en separat hendelseskjede, og at verdens tillstand i år 2077 ikke lenger er bestemt.

Bevis for hver mulighet presenteres under seriens gang. I den førsta sesongens finale, *Endtimes*, avsløres det at den eldre Alec Sadler hadde iscenesatt tidsreisen som sendte Kiera og Liber8-gjengen bakover i tiden, og at han visste eksakt hva som skulle skje i 2012.

## Rolleliste

* Rachel Nichols - Kiera Cameron
* Victor Webster - Carlos Fonnegra
* Erik Knudsen - Alec Sadler
* Stephen Lobo - Matthew Kellog
* Tony Amendola - Edouard Kagame
* Roger Cross - Travis Verta
* Lexa Doig - Sonya Valentine
* Omari Newton - Lucas Ingram
* Luvia Petersen - Jasmine Garza
* Jennifer Spence - Betty Robertson
* Brian Markinson - Dillon
* Richard Harmon - Julian Randol
* Nicholas Lea - Agent Gardiner
* Tahmoh Penikett - Jim Martin
* Magda Apanowicz - Emily, Alecs kjæreste

## Eksterne lenker
* 
*
Bestumveien (Oslo)

**Bestumveien** (1-99, 2-98) er en relativt lang vei i bydel Ullern i Oslo. Den kan sies å være hovedveien på Bestum, men går helt til Lilleaker, gjennom områder som Sollerud og Øraker. Nummereringen begynner nede ved Drammensveien (E18). Veien går først nordøstover, så nordover og nordvestover under Drammenbanens linje ved Bestun stasjon, før den bukter seg videre vestover mot Lilleakerveien. Før den kommer dit, har den fulgt Lilleakerbanens løp ca. 400 meter og krysset Vækerøveien ved Furulund holdeplass.

Veinavnet ble vedtatt i 1917.

En såpass lang vei har naturligvis variert bebyggelse, deriblant en rekke villaer. I begynnelsen av veien er flere bygninger (blokkbebyggelse og rekkehus) oppført i regi av Selvaag i 1952–53 som regnes som tidlige eksempler på prisbesparende byggeteknikk som dannet forbilde for senere drabantbyutbygging i Oslo.

## Galleri


File:Bestumveien from Sigurd Iversens vei - 2014-07-14 - jpfagerback 6155.JPG|Bestumveien from Sigurd Iversens vei
File:Bestumskolevei intersection Bestumveien - 2014-07-14 - jpfagerback 6145.JPG|Bestum skolevei krysset Bestumveien
File:Bestumveien from Vækerødveien - 2014-07-14 - jpfagerback 6133.JPG|Bestumveien fra Vækerødveien
File:Bestumveien 62B - 2014-07-14 - jpfagerback 6136.JPG|Bestumveien 62B ligger i krysset av Bestumveien og Vækerødveien
File:Bestumveien intersection Vækerødveien - 2014-07-14 - jpfagerback 6120.JPG|Bestumveien krysset Vækerødveien
File:Bestumveien intersection Vækerødveien - 2014-07-14 - jpfagerback 6122.JPG|Bestumveien krysset Vækerødveien
File:Bestumveien at Lilleakerveien - 2014-07-14 - jpfagerback 6116.JPG|Bestumveien fra Lilleakerveien
File:Bestun station 2.jpg|Bestumveien går i undergang under Drammenbanen ved Bestun stoppested.


## Kilder
* Oslo byleksikon

## Eksterne lenker
*
Erik Knudsen (skuespiller)

**Erik Kenneth William Knudsen** (født 25. mars 1988 i Toronto) er en canadisk skuespiller.

## Liv og karriere

Knudsen ble født i Toronto, Ontario i Canada. Han har medvirket i flere filmer og hatt utallige gjesteopptredener, primært i Canada. I 2000 fikk Knudsen sin start med en liten rolle i Tribulation. I 2001 medvirket Knudsen i The Guardian og spilte i tre andre episoder. Han ble utnevnt til Young Artist Award for sin prestasjon. I 2003 begynte Knudsen å spille hovedrollen, "Donovan MacKay" i barne-komiserien, Mental Block. Den siste episoden ble sendt den 1. november 2004.
Knudsen dukket opp i Saw II som Daniel Matthews. Han portretterte Dale Turner i Jeriko. Han hadde også en optreden i Bon Cop, Bad Cop og nylig i en episode av Flashpoint.
Han medvirket som den usikre tenåringen Leory "Lefty" i filmversjonen av Youth in Revolt i 2010. Han har rollen som Robbie i Wes Craven-grøsseren Skrik 4.

## Filmografi

## Eksterne lenker
* Erik Knudsens biografi på CBS – Jericho
*
Victor Webster

**Victor Webster** (født 1973) er en canadisk skuespiller. Han spilte mutanten Brennan Mulwray i *[[Mutant X]]*, Coop i *[[Charmed]]* og politietterforsker Carlos Fonnegra i *[[Continuum]]*.

I 2002 spilte han i skrekkfilmen **. Webster ble forlovet med skuespillerinne Shantel VanSanten den 9. februar 2021. I 2012 fikk hun en rolle i *[[The Scorpion King 3: Battle for Redemption]]*, og i 2015 spilte han i *[[The Scorpion King 4: Quest for Power]]*.

## Referanser


## Eksterne lenker
* 
*
Fotball i Brasil

Fotball er den største og mest utbredte idretten i Brasil.
Brasil er den mestvinnende nasjon i VM for menn med 5 mesterskap. Brasil er også den eneste nasjon som har deltatt i samtlige VM-sluttspill som er arrangert.

## Historie
Fotball ble introdusert av briter på 1890-tallet som tok med seg spillet til Sør-Amerika. Charles Miller har fått æren for å ha introdusert spillet for São Paulo Athletic Club i 1892. Det brasilianske fotballforbundet, Confederação Brasileira de Futebol ble opprettet i 1914, og den første offisielle landskampen ble spilt av et sammensatt lag fra Rio de Janeiro og São Paulo mot den engelske proffklubben Exeter City spilt på Fluminenses hjemmebane Estádio das Laranjeiras. Enkelte kilder hevder at Brasil vant 2–0, mens andre hevder at kampen endte 3–3.
Brasils fotballforbund ble stiftet i 1914, og ble medlemmer i FIFA i 1923.

## Ligasystem
Dagens ligasystem ble introdusert i 1959, og består pr. 2014 av 4 nasjonale nivåer, men dette har endret seg flere ganger opp gjennom årene.
Serie A består i sesongen 2013–2014 av følgende klubber:

## Landslag

Det brasilianske landslaget spilte sin første landskamp mot Argentina 9. juli 1908, og tapte 2–3. Brasil er det mestvinnende laget i VM med 5 titler, den siste i 2002. I tillegg har Brasil vunnet Copa América 5 ganger og Confederations Cup 4 ganger. Delt med Spania har de rekorden med 35 spilte landskamper uten tap.

### Plasseringer i VM

## Kvinnefotball
Det var forbudt for kvinner å spille fotball i perioden 1949-1979
Den første landskampen ble spilt mot USA i Italia 22 juli 1986, der Brasil vant kampen 2-0.
Det beste resultatet i VM er sølv i 2007. Brasil har vunnet 5 av 6 søramerikanske mesterskap i fotball som er arrangert, og de har vunnet sølv i OL 2 ganger.
## Se også
* Bola de Ouro («årets spiller»)
* Årets lag i Brasil

## Referanser


## Eksterne lenker
http://www.rsssfbrasil.com/national.htm
Dalahest

:*For å lese om den norske hesterasen [[dølahest]], se det*

**Dalahest** (på svensk skrevet *dalahäst*)  er tradisjonelt en rødmalt, stilisert hestefigur av tre som nå først og fremst blir lagd i Nusnäs i Mora i Dalarna i Sverige. Grime og seletøy males vanligvis med et mønster i hvit og blå farge. I første halvdel av 1900-tallet var vanlig grunnfarge engelsk rødt eller blymønje som skulle etterlikne den brune hesten, med hvitt, lysgrått og blått på beina og i flekker på kroppen som etterlikning av skimling. I dag males trefiguren i flere forskjellige grunnfarger. 

Dalahesten er blitt et av de vanligste nasjonalsymbolene på Sverige, særlig allmogekulturen og -stilen, det vil si svensk bonde- eller allmuekultur og rustikk folkekunst 1650–1900.
## Historie

## Eksterne lenker
*
Sæveruds plass (Oslo)

**Sæveruds plass** på Torshov i Oslo er øst for Torshovparken. Ved plassen løper gatene Agathe Grøndahls gate, Johan Svendsens gate og Edvard Griegs allé sammen, og sistnevnte går gjennom en bygning med Nordkappgata på den andre siden.

Plassen fikk sitt navn etter komponisten Harald Sæverud i 1992, samme år som han døde. Ingen hus har adresse Sæveruds plass.

## Referanser


## Kilder
*
Munkelva

**Munkelva** (skoltesamisk: *Uddjokk*; nordsamisk: *Uvdu* (*Uvdujohka*); kvensk og finsk: *Uutuanjoki*; enaresamisk: *Uvduujuuhâ*) er ei elv i Sør-Varanger kommune i Finnmark og Enare kommune i finsk Lappland. Den har sine kilder på viddene nordøst for Enaresjøen i Finland og munner ut i Munkefjorden innerst i Neidenfjorden. Elva er 51,8 kilometer lang. Europavei 6 krysser elva ved Munkbakken nær munningen. Nedbørfeltet forøvrig er lite påvirket av tekniske inngrep.

Elva har utspring fra et lite tjern øst for innsjøen Äälisjärvi på fjellvidda Vätsäri. På finsk side renner elva gjennom en rekke innsjøer, blant annet Äälisjärvi og Iso Rovijärvi. Den passerer riksgrensa ved Grensemoen, hvor den danner den rundt 15 meter høye Munkelvfossen (nordsamisk: *Uvdugorži*). Den fortsetter mot nord og nordøst i en svært vid dal med store myrområder avbrutt av bjørkeskog langs elva og i de nedskårne sidebekkene. På begge sider av dalbunnen ligger markerte terrasser opp mot de lave fjellene rundt, hvor en rekke sideelver og -bekker har utspring. Munkelva går i lange, stedvis meanderende rolige partier, avbrutt av enkelte stryk ut mot bunnen av Munkefjorden.

Munkelva er en god lakse- og sjøørretelv. Det tas årlig 100–200&nbsp;kg laks i elva.

Områdene rundt Munkelva har stor zoologisk og botanisk interesse. Ved elvemunningen er det funnet sjeldne planter som finnmarksnøkleblom og finnmarkssaltgras. I Munkefjorden utenfor elvemunningen strekker et sammenhengende våtmarks- og gruntvannsområde seg utover til Neidenelvas deltaområde. Hele dette området er vernet som Neiden- og Munkefjord naturreservat. Området er et viktig rasteområde for våtmarksfugler, og de store strandengene har en interessant vegetasjon med stort innslag av arktiske og østlige planter.

De store myrene i Munkelvas dalføre er nordlige utløpere av de store finske myrene, og foruten ender og vadere hekker også sårbare rovfuglarter i feltet.

Vassdraget ble i 1973 vernet mot kraftutbygging i Verneplan I for vassdrag. På finsk side omfattes de sørlige og østlige delene av nedbørfeltet av Vätsäri ødemarksområde, som ble opprettet i 1991.

## Referanser
Duhozanye

***Duhozanye ***(Kinyarwanda: «Vi som tar vare på hverandre»), undertittel ***Rwandas Enker***, er en norsk dokumentarfilm fra 2011, regissert av Karoline Frogner.

## Handling

Filmen følger enken Daphrose, som mistet mann og åtte av elleve barn under folkemordet i Rwanda. Hun gikk sammen med andre enker etter krigen, både hutuer og tutsier, og startet samfunnet Duhozanye. Etter å ha begravet sine døde, begynte de gjenoppbygging av hus og bedrifter, og tok vare på foreldreløse barn og hverandre. Samfunnet teller etterhvert 4000 enker. Gacaca-domstoler, lokale høringsprosesser, brukes som et middel for å nå sannhet og forsoning.

## Visninger

Filmen ble vist på NRK2 24. mai 2011. I forbindelse med at det var gått 20 år siden folkemordet, ble filmen vist på Litteraturhuset i Oslo 7. april 2014, med påfølgende samtale, og 10. april 2014 på Memorium Nürnberger Prozesse i Nürnberg.

## Referanser


## Eksterne lenker
* 
* Nettsted for Duhozanye 
* Women make movies
* «''At "Duhozanye" survivors ask for dialogue on aging in post genocide Rwanda»''
Kommunalforordningen

**Kommunalforordningen** av 21. desember 1940 var Nasjonal Samlings vedtak om innføring av førerprinsippet på kommunalt og fylkespolitisk nivå i det okkuperte Norge under andre verdenskrig.

Arbeidet med kommunalforordningen ble ledet av NS-minister Albert Viljam Hagelin, departementsråd Thorleif Dahl og ekspedisjonssjef Ole Vries Hassel. De nye reglene erstattet deler av kommunallovene av 1938, samt en rekke midlertidige forordninger fra okkupasjonens første tid.

Med kommunalforordningen rykket NS-folk inn som ordførere og varaordførere i landets kommuner. De tre første ble utnevnt i januar 1941, hvorav to var nyinnmeldte i partiet. NS-ordførerne forsøkte i hovedsak å «holde hjulene i gang», og innførte i liten grad radikale reformer. Dette førte til stor misnøye blant menige NS-medlemmer, da lokale hjertesaker fra før krigen ikke ble gjennomført. Det hjalp heller ikke på de lokale NS-medlemmenes engasjement at de nye ordførerne ofte var politiske amatører uten styringserfaring, og dette bidro igjennom krigsårene til at stadig flere lokalpolitiske avgjørelser ble tatt av fylkesmennene og sentraladministrasjonen.

Det lyktes aldri NS å skifte ut alle landets ordførere. På Østlandet kom de etterhvert opp imot 100% NS-ordførere, mens Vestlandet og Nord-Norge hadde under 50%. I landssvikoppgjøret etter krigens slutt ble de fleste NS-innsatte ordførere dømt for landssvik.

## Referanser
Himmelens hjerte

***Himmelens hjerte*** (originaltittel: *Himlens hjärta*) er en svensk dramafilm fra 2008 regissert av Simon Staho. Hovedrollene spilles av Mikael Persbrandt og Lena Endre.

## Handling
Lars og Susanna har vært gift i tjue år. De elsker hverandre høyt og har sammen skapt en trygg og lykkelig tilværelse med godt betalte jobber, et stort hus, hver sin bil og en datter, Elin, som snart skal flytte hjemmefra. Livet har utviklet seg til å bli like lykkelig og komfortabelt for Susannas beste venninne Ann og hennes mann Ulf, som snart også kan se fram til å feire sin tjueårige bryllupsdag. Under en av deres mange parmiddager forteller Susanna om en kollega av Lars som har vært utro. Historien om dennes utroskap fører til en heftig diskusjon blant vennene som gir grunnlag for et voldsomt ekteskapelig oppgjør mellom de to parene.

## Rolleliste
* Mikael Persbrandt – Lars
* Lena Endre – Susanna
* Maria Lundqvist – Ann
* Jakob Eklund – Ulf
* Ingemar Carlehed – Advokaten

## Priser
Maria Lundqvist ble tildelt Guldbaggen for beste kvinnelige birolle for sin rolle i filmen. Lena Endre ble nominert til Guldbaggen for beste kvinnelige hovedrolle for sin rolle i filmen, men prisen gikk til Maria Heiskanen for *[[Maria Larssons evige øyeblikk]]*.

## Referanser


## Eksterne lenker
*
Tatiana Maslany

**Tatiana Maslany** (født 22. september 1985 i Saskatchewan, Canada) er en canadisk film- og TV-skuespiller. Hun er mest kjent for sine multiple roller i den BBC America-produserte serien ''Orphan Black''.

## Filmografi i utvalg
* ''Eastern Promises'' (2007) som Tatiana
* ''Diary of the Dead'' (2008) som Mary
* ''Woman in Gold'' (2015) som Maria Altmann

## Referanser


## Eksterne lenker
*
Stefan Lupp

**Stefan Lupp** (født 9. september 1978) er en tysk fotballdommer. Han ble FIFA-dommer i 2011, og skal assistentdømme under VM i fotball 2014.

## Eksterne lenker
* Oversikt over internasjonale kamper hos SoccerPunter.com
* FIFA-profil
Mathias Klasenius

**Mathias Klasenius** (født 25. april 1975) er en svensk fotballdommer. Han ble FIFA-dommer i 2007, og var assistentdommer under VM i fotball 2014 og EM i fotball 2016

## Eksterne lenker
* Oversikt over internasjonale kamper hos SoccerPunter.com
* FIFA-profil
Hørselsforbundet

**Hørselsforbundet**, tidligere Hørselshemmedes Landsforbund, er en norsk interesseorganisasjon for høreapparatbrukere og tinnitusrammede, sterkt tunghørte/døvblitte, foreldre med tunghørte barn, CI-opererte og mennesker som lider av balansesykdommen ménière. Forbundet har  medlemmer, som styrer organisasjonen gjennom årsmøter.  

Det ble startet av blant andre Jacobine Rye (1861–1939) under navnet *Tunghørtes Vel* i 1917, som byttet navn i 1950 til *Norges Hørselsvern*. *Hørselshemmedes Landsforbund* byttet navn til *Hørselsforbundet* i 2025.

## Referanser


## Eksterne lenker
*
Platte

:*For å lese om elva i Nebraska i USA med samme navn, se [[Platte (elv)]]*

**Platte** eller **veggtallerken** er en dekorert tallerken eller ei skål av porselen eller fajanse, lagd for å henge på veggen til pynt.

Juleplatter er platter som er lagd i samleserier, ei ny til hver jul. Mange humanitære organisasjoner og lag har lagd eller lager samlerplatter som blir solgt hvert år til inntekt for arbeidet i organisasjonen. I Danmark lagde Den Kongelige Porcelænsfabrik de første plattene med dagsaktuelle motiv for opphenging på vegg i 1888, og i 1895 sende Bing & Grøndahl ut den første juleplatta. Porsgrunds Porselænsfabrik lagde de første minneplattene i 1898 i forbindelse med landsutstillinga i Bergen. Ved unionsoppløsninga i 1905 ble det lagd særlig mange minneplatter.

Platter kan også lages som suvenirer for å minnes bestemte steder, begivenheter eller jubileer. Dekorative tallerkner i porselen, keramikk, sølvplett og andre materialer kan også stilles ut som pynt på skjenker, kommoder og liknende. Ifølge tradisjonen ga man tjenerskapet en tallerken fylt med godter og disse ble ofte hengt på veggen etter det spiselige var fortært. Disse plattene kan opprinnelig ha tilhørt fine serviser og blitt brukt til å spise på.


File:20071118 Bordje Kerstmis 1914 Potterij Rembrandt.jpg|Juleplatte fra 1914 lagd ved Potterij Rembrandt i Utrecht i Nederland. Teksten *Kerstmis 1914 Vrede op aarde?* betyr «Julen 1914 Fred på jorden?»  og sikter til første verdenskrig som hadde begynt samme sommer.
File:Royal Copenhagen 1.jpg|Juleplatte fra Den Kongelige Porcelænsfabrik 1917. Det tyske *Weihnachten* betyr «jul»


## Kilder
* Ordbokoppslag
* Ada Polak: *Gammelt Porsgrund porselen*, Cappelen 1980/2000 ISBN 82-7003-215-8

## Eksterne lenker
*
Grorud senter

**Grorud senter**, og kalt **Grorud Torg**, er et kjøpesenter på Grorud i Oslo. 
Planene for senteret ble utarbeidet av arkitekt Harald Klem i 1960. Anlegget besto av fire bygninger plassert rundt et åpent torg. Det såkalte fotgjengertorget skulle omgis av en tolvetasjes høyblokk i vest, møtelokaler i to etasjer i nord, bebyggelse på fire etasjer i øst og tre etasjer i sør. 

Landskapsarkitektene Grindaker og Gabrielsen utformet planen for hvordan torget skulle opparbeides. Da Ammerudplanen kom i 1962, var Grorud senter tenkt som forretningssenter for boligstrøket på Ammerud. Selv om torget i ettertid er bygget inn, er deler av senteret godt bevart, og noen av de opprinnelige butikkene ligger her fortsatt.

## Referanser


## Eksterne lenker
* Offisielt nettsted
Kuriren (Finland)

***Kuriren*** (før 1964 *Österbottniska kuriren*) er et svenskspråklig familieblad som gis ut i Vasa i Finland. Frejvid Weegar har vært sjefredaktør og ansvarlig utgiver for bladet fra det ble stiftet i 1959. Opplaget ligger på cirka  eksemplarer. Bladets målgruppe er første og fremst middelaldrende finlandssvensker og det skrives om hjem og hushold, helse, fritid, mat, mennesker, reiser, kultur, teknologi, noveller, føljetonger m.m.

To årlige tilbakevendende innslag i bladet er temanumrene om Finland. Det er turistbrosjyrer som forteller om turistmål i Finland i alminnelighet og svenske-bygdene i Finland i særdeleshet. Fra 1965 har bladet organiserer selskapsreiser spesielt for finlandssvensker.

## Referanser
Hans Petter Horsgaard

**Hans Petter Horsgaard** (født 8. januar 1973 i Tønsberg) er en norsk lokalpolitiker (H).
Han ble innvalgt i Bodø bystyre i 2011 og er tidligere leder i Bodø Høyre.

## Politiske verv
* Bystyrerepresentant for Bodø Høyre i perioden 2011-2015
* Bystyrerepresentant (vara) for Bodø Høyre i perioden 2007-2011

## Tillitsverv i politisk parti
* Leder av Bodø Høyre 2013 – 2018
* Styremedlem Bodø Høyre 2005 - 2013

## Eksterne lenker
* Bodø Høyre 
* Bodø bystyre
Belgias Grand Prix 2014

**Belgias Grand Prix 2014** (offisielt navn: *2014 Formula 1 Shell Belgian Grand Prix*) var et Formel 1-løp som ble arrangert 24. august 2014 på Circuit de Spa-Francorchamps i Belgia. Det var det tolvte løpet i Formel 1-sesongen 2014. Løpet ble vunnet av Red Bulls Daniel Ricciardo. På andreplass kom Mercedes-føreren Nico Rosberg, mens Valtteri Bottas i Williams tok tredjeplassen.

## Klassifisering
### Kvalifisering

### Løpet

**Noter til tabellene:**
*  - Kevin Magnussen kom i mål på sjetteplass, men fikk etter løpet en tidsstraff på 20 sekunder for å ha presset Fernando Alonso av banen.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Björneborgs Tidning

***Björneborgs Tidning*** var en svenskspråklig dagsavis, som ble gitt ut i Björneborg, Finland fra 1860 til 1965. Mellom 1865 og 1872 var den kjent som *Björneborg*. *Björneborgs Tidning* var den siste svenske avisen i byen.

## Sjefredaktører
*Theodor Tigerstedt: 1860–1865, 1873–1882 
*Otto Palander: 1865–1872
*Axel Bergbom: 1882–1895
*Waldemar Forsvik: 1895–1897
*Karl August Tavaststjerna: 1897–1898
*Uno Stadius: 1898
*John Linsén: 1898–1905
*Thore Asp: 1905–1910
*Donald Fock: 1910–1952
*Bengt Stenwall: 1955–1957
*Clas-Erik Vester: 1957–1965

## Eiere
*Mauritz Thiesen 1860–1865 
*Otto Palander 1865–1872
*Theodor Tigerstedt 1873–1895
*W. Rosenlew & C:o 1895–1904
*Aktiebolaget Björneborgs Tidning 1904–1924
*Björneborgs Tidnings- och Tryckeri Aktiebolag 1924–1965

## Referanser


## Kilder
*Gunvor Zilliacus: "Ett sekel svensk journalistik",  Björneborgs Tidnings- och Tryckeri A.B, 1960.

## Eksterne lenker
* Björneborgs Tidning 1860–1900 i Nationalbibliotekets digitala samling
Fyren (tidsskrift)

***Fyren*** var et svenskspråklig finsk satirisk tidsskrift.

*Fyren* ble stiftet i 1898 og utkom fram til 1922, med Rafael Lindqvist som redaktør fra 1904. Etterfølgeren, *Blinkfyren*, kom ut 1924–39, også med Lindqvist som redaktør.

*Fyren* rettet seg mot det som utfordret den bestående orden i Finland i de to første tiårene på 1900-tallet. Medarbeiderne var, foruten poeten og redaktøren Lindqvist, blant andre tegnerne Alexander Federley, Emil Cedercreutz, Signe Hammarsten-Jansson og Antti Favén. Tidsskriftet rettet seg mot bolsjevismen og mot demokrati, var antisemittisk og var motstander av den ektfinske bevegelsen.

## Kilder
*Uppslagsverket Finland
NM i landeveissykling 2014

**Norgesmesterskapet i landeveissykling 2014** ble arrangert på Eidsvoll i perioden 22. til 29. juni 2014.

## Program

## Resultater
### Fellesstart

**Kvinner junior**

### Individuell tempo

### Lagtempo

**Kvinner senior**

### Gateritt

## Eksterne lenker
*
Gabuh bin Piging

**Gabuh bin Piging** (født 11. januar 1932 i Tinompok i Sabah, død 31. august 2010 i Tambunan i Sabah), også kjent som *«The Kangaroo Man»*, var en friidrettsutøver fra Britisk Nord-Borneo (Sabah). I 1956 var Piging flaggbærer under åpningsseremonien til Sommer-OL i Melbourne, hvor han også deltok for Nord-Borneo i kvalifiseringen til tresteg. Han ble nummer 24, med lengden 14,55 meter, og kvalifisere seg ikke videre.

Piging deltok i Samveldelekene i Cardiff i 1958 hvor han ble nummer 17 i øvelsen tresteg, med lengden , og nummer 6 i øvelsen lengdehopp, hvor han hoppet . I Samveldelekene i Perth i 1962 ble Piging nummer 17 () i tresteg og nummer 10 () i lengdehopp. I et mesterskap i Jesselton i 1959 satte Piging nasjonal rekord i tresteg med lengden , som også ble stående som nasjonal malaysisk rekord frem til 1986. Under Asialekene i Jakarta i 1962 tok Piging også nasjonal rekord i lengdehopp med et beste hopp på . Piging tok sin siste gullmedalje i *Police Championship* i Kuala Lumpur i 1974.

Gabuh Piging og landsmannen Sium bin Diau er de eneste som har representert Nord-Borneo i et OL. I 2003 ble han tildelt datuktittelen, som tilsvarer riddertittelen.

## Referanser


## Eksterne lenker
*
Madam Secretary: A Memoir

***Madam Secretary: A Memoir*** er selvbiografien til USAs tidligere utenriksminister Madeleine Albright, som ble utgitt i 2003. Biografien dekker både hennes liv og de åtte årene hun satt i Bill Clintons regjering &ndash; først som USAs FN-ambassadør og deretter som utenriksminister. Bokens tittel henviser til hvordan man tiltaler et kvinnelig regjeringsmedlem i USA.

## Eksterne lenker
*
Anatolij Krupenskij

**Anatolij Krupenskij** (russisk: Анатолий Николаевич Крупенский; født 3. oktober 1850 i Chișinău, Moldova, død 6. desember 1923 i Roma, Italia) var en russisk diplomat og tsarens  sendemann til Norge fra 1905 til 1912.   

## Biografi
Etter å ha mottatt en cand.jur. i hovedstaden Moskva fikk han i 1874 jobb i det russiske utenriksdepartement. Fra 1877 til 1882 var han sekretær ved legasjonen i Wien før han fra 1882 til 1896 hadde en lang periode som sekretær ved legasjonen i London.  Fra 1896 til 1905 var han ved legasjonen i Roma.

Etter at Norge ble uavhengig ved unionsoppløsningen i 1905, ble Krupenskij utnevnt til overordentlig fullmektig til Norge av tsar Nikolaj II av Russland (1868–1917) og stasjonert i Kristiania.  Han ble således en av de absolutt første diplomater til det nye landet. Krupenskij, som var til stede ved kroningen av Haakon VII (1872–1957) i 1906, måtte samme år også håndtere «Vardøsaken», der poståpner Adam Egede-Nissen (1868–1953) ble dømt for å ha trykket tsar-uvennlig propaganda. Dommen mot Egede-Nissen medførte at Krupenskij fikk eget postbud. 

Den 19. juli 1910 tok han del i tremaktskonferansen om Svalbard, der foruten Russland også Sverige var representert ved Hjalmar Hammarskjöld (1862–1953) og Norge ved Francis Hagerup (1853–1921). Det gjaldt suvereniteten rundt Spitsbergen, der man i 1906 hadde gjenopptatt forurensende kullutvinning. Resultatet var at området ble erklært nøytralt ingenmannsland.  

Han bodde forøvrig i en sveitservilla på Ormøya like sør for Kristiania.

I 1912 etterfulgte han grev N. Dolgorukij som minister i Roma.  Hans formelle virke endte ved starten av den første verdenskrig omkring 1915, men Krupenskij ble kjent for å holde ambassaden åpen for russiske flyktninger. Han døde i 1923 og er gravlagt på Cimitero acattolico di Roma.

Han var av huset Krupenskij, en adelsfamilie fra Bessarabia (omtrent dagens Moldova ved Svartehavet). Moren het Nadezjda Ivanovna Gints (1829–1911). Faren Nikolaj Matveevitsj Krupenskij (1822–1893) var  statsråd. Brødrene  Mikhail (1851–1905) og Aleksandr (1861–1939) var adelsmenn i hjembyen, mens yngstebroren Vasil (1868–1945) var sendemann til Peking. Broren Pavel (1863–1939) var i Dumaen for nasjonalistpartiet. Etter den russiske revolusjon ble Bessarabia en del av Romania, og  brødrene emigrerte omkring 1921. Broren Vasil flyttet til Anatolij i Roma.

## Se også
__NOTOC__
* Russlands ambassade i Oslo

## Referanser
Truls Hanevold

**Truls Erik Hanevold** (født 1944) er en norsk tidligere ambassadør.

Han er cand.polit. og har jobbet for Utenriksdepartementet siden 1971.

## Posteringer
* 1974–1976 andresekretær ved Norges ambassade i Helsingfors, Finland
* 1976–1978 førstesekretær ved Norges ambassade i Tel Aviv, Israel
* 1979–1981 stasjonert i Oslo
* 1981–1984 førstesekretær ved Norges ambassade i Ottawa, Canada
* 1984–1989 byråsjef, UD
* 1989–1994 ministerråd ved Norges ambassade i Stockholm, Sverige
* 1994–1996 ministerråd og en tid fungerende ambassadør ved Norges ambassade i London, England
* 1996–1999 ekspedisjonssjef i UD
* 1999–2003 ambassadør ved Norges ambassade i New Delhi, India
* 2003–2008 ambassadør ved Norges ambassade i Dublin, Irland

## Referanser
Karim Ansarifard

**Karim Ansarifard** (persisk: کریم انصاری‌فرد; født 3. april 1990) er en iransk fotballspiller som spiller for den kypriotiske klubben .

Ansarifard spiller også landslagsfotball for Iran.

## Landslaget
Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
* 
* «Karim Ansarifard» profil på Iran Pro Leagues hjemmeside
Grorudveien 3-5

**Grorudveien 3-5** er restaurerte arbeiderboliger representative for 1920-tallets Groruddalen. 

I 1917 nedsatte formannskapet i Aker kommune et boligråd som blant annet skulle arbeide for å avhjelpe bolignøden. Boligrådet gikk inn for å stifte «Aker byggeselskap». Et selskap under kommunal kontroll og ledelse vil «fremby betydelige fordeler» heter det i kommunens beretninger. Kommunen skulle avgi grunn og opparbeide vei, vann og kloakk. Selskapet hadde en egen arkitekt, Ragnar Dahl, og i perioden 1920-24 ble det oppført flere titalls hus. De to bygningene på Grorud ble tegnet av Ragnar Dahl i 1923 og var ferdig oppført 1926. Det var opprinnelig fire leiligheter i hvert av byggene hvor hver leilighet hadde tilgang til vannklosett i kjelleren. Dette var noe helt nytt på Grorud i denne tiden. Byggene ble restaurert med midler fra Groruddalssatsingen.

Per 2014 huser Grorudveien 3 Steinhoggermuseet på Grorud i 1. etg. og 2. etg. leies ut som boenheter.

I 1. etg. i Grorudveien 5 holder en kafé til, Kafe Steinbra. 2. etg. består av en leilighet og et atelier tiltenkt utleid til en kunstner.

## Referanser